kardosdrur/scandi-wiki huggingface dataset:
Angelo Vanzin

Angelo Vanzin (født 8. februar 1932 i Lierna, død den 22. maj 2018) var en italiensk roer og olympisk guldvinder.

Vanzin deltog sammen med Alberto Winkler, Romano Sgheiz, Franco Trincavelli og styrmand Ivo Stefanoni i firer med styrmand ved OL 1956 i Melbourne. Italienerne vandt finalen foran Sverige og Finland, der sikrede sig sølv- og bronzemedaljerne.Italienerne vandt deres indledende heat og semifinale i sikker stil, og i finalen førte de hele vejen og vandt med et forspring på tre sekunder til Sverige, mens Finland på bronzepladsen var yderligere over otte sekunder bagud.

Vanzin vandt desuden en EM-guldmedalje i otter ved EM 1957 i Duisburg.

OL-medaljer 
 1956:  Guld i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1956
Olympiske mestre fra Italien
Franco Trincavelli

Franco Trincavelli (født 7. juni 1935, død 10. juni 1983) var en italiensk roer og olympisk guldvinder.

Trincavelli stillede op i firer med styrmand sammen med Alberto Winkler, Angelo Vanzin, Romano Sgheiz og styrmand Ivo Stefanoni ved OL 1956 i Melbourne. Italienerne vandt både deres indledende heat og semifinale sikkert, og i finalen førte italienerne hele vejen og sejrede med tre sekunder foran Sverige, mens Finland sikrede sig bronze.

Fire år senere, ved OL 1960 på hjemmebane i Rom, deltog han i samme disciplin, denne gang som makker til Sgheiz, Stefanoni, Fulvio Balatti og Giovanni Zucchi. Italienerne vandt deres indledende heat i olympisk rekordtid, som dog blev forbedret af tyskerne i næste heat. Italienerne og tyskerne vandt derpå hver deres semifinale, og i finalen var tyskerne bedst og sikrede sig guldet, mens Frankrig vandt sølv og italienerne bronze.

Trincavelli vandt desuden en EM-guldmedalje i otter ved EM 1957 i Duisburg.

OL-medaljer 
 1956:  Guld i firer med styrmand
 1960:  Bronze i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1956
Deltagere for Italien ved sommer-OL 1960
Olympiske mestre fra Italien
Olympiske bronzemedaljevindere fra Italien
Ivo Stefanoni

Ivo Stefanoni (født 5. juni 1936 i Mandello del Lario) er en italiensk tidligere roer, olympisk guldvinder og tredobbelt europamester.

Stefanoni deltog som styrmand sammen med roerne Alberto Winkler, Angelo Vanzin, Franco Trincavelli og Romano Sgheiz i firer med styrmand ved OL 1956 i Melbourne. Italienerne vandt både deres indledende heat og semifinale sikkert, og i finalen førte italienerne hele vejen og sejrede med tre sekunder foran Sverige, mens Finland sikrede sig bronze.

Fire år senere, ved OL 1960 på hjemmebane i Rom, deltog han i samme disciplin, denne gang som makker til Trincavelli, Sgheiz, Fulvio Balatti og Giovanni Zucchi. Italienerne vandt deres indledende heat i olympisk rekordtid, som dog blev forbedret af tyskerne i næste heat. Italienerne og tyskerne vandt derpå hver deres semifinale, og i finalen var tyskerne bedst og sikrede sig guldet, mens Frankrig vandt sølv og italienerne bronze.

Ved OL 1964 i Tokyo var Stefanoni styrmand i den italienske otter, der blev nummer seks.

Stefanoni vandt desuden tre EM-guldmedaljer i otter, i henholdsvis 1957, 1958 og 1961.

OL-medaljer 
 1956:  Guld i firer med styrmand
 1960:  Bronze i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1956
Deltagere for Italien ved sommer-OL 1960
Deltagere for Italien ved sommer-OL 1964
Olympiske mestre fra Italien
Olympiske bronzemedaljevindere fra Italien
Karel Mejta

Karel Mejta (18. juni 1928 - 6. november 2015) var en tjekkisk roer og olympisk guldvinder.

Mejta vandt (som makker til Jiří Havlis, Jan Jindra, Stanislav Lusk og styrmand Miroslav Koranda) guld for Tjekkoslovakiet i firer med styrmand ved OL 1952 i Helsinki. Tjekkoslovakerne vandt finalen foran Schweiz og USA, der sikrede sig sølv- og bronzemedaljerne. Det var det eneste OL han deltog i.

Mejta vandt desuden en EM-guldmedalje i firer med styrmand i 1953 og en bronzemedalje i samme disciplin i 1954.

OL-medaljer 
 1952:  Guld i firer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Jiří Havlis

Jiří Havlis (16. november 1932 - 31. januar 2010) var en tjekkisk roer og olympisk guldvinder.

Havlis vandt (som makker til Karel Mejta, Jan Jindra, Stanislav Lusk og styrmand Miroslav Koranda) guld for Tjekkoslovakiet i firer med styrmand ved OL 1952 i Helsinki. Tjekkoslovakerne vandt finalen foran Schweiz og USA, der sikrede sig sølv- og bronzemedaljerne. Det var det eneste OL han deltog i.

Havlis vandt desuden en EM-guldmedalje i firer med styrmand i 1953 og en bronzemedalje i samme disciplin i 1954.

OL-medaljer 
 1952:  Guld i firer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Jan Jindra

Jan Jindra (født 6. marts 1932 i Třeboň, Tjekkoslovakiet, død 20. september 2021) var en tjekkisk roer, olympisk guldvinder og dobbelt europamester.

Jindra vandt (som makker til Karel Mejta, Jiří Havlis, Stanislav Lusk og styrmand Miroslav Koranda) guld for Tjekkoslovakiet i firer med styrmand ved OL 1952 i Helsinki. Tjekkoslovakerne vandt finalen foran Schweiz og USA, der sikrede sig sølv- og bronzemedaljerne.

Otte år senere ved OL 1960 i Rom var han med i tjekkoslovakernes otter, der vandt bronze. Han var også med i otteren ved OL 1956 i Helsinki, hvor det dog ikke blev til medalje.

Jindra vandt desuden en EM-guldmedalje i firer med styrmand i 1953 og en guldmedalje i otter i 1956.

OL-medaljer 
 1952:  Guld i firer med styrmand
 1960:  Bronze i otter

Referencer

Eksterne henvisninger 

Roere fra Tjekkoslovakiet
Roere fra Tjekkiet
Stanislav Lusk

Stanislav Lusk (12. november 1931 - 6. maj 1987) var en tjekkisk roer, olympisk guldvinder og dobbelt europamester.

Lusk vandt (som makker til Karel Mejta, Jiří Havlis, Jan Jindra og styrmand Miroslav Koranda) guld for Tjekkoslovakiet i firer med styrmand ved OL 1952 i Helsinki. Tjekkoslovakerne vandt finalen foran Schweiz og USA, der sikrede sig sølv- og bronzemedaljerne.

Otte år senere, ved OL 1960 i Rom, var Lusk med i tjekkoslovakernes otter, der vandt bronze. Han var også med i otteren ved OL 1956 i Helsinki, hvor det dog ikke blev til medalje.

Lusk vandt desuden en EM-guldmedalje i firer med styrmand i 1953 og en guldmedalje i otter i 1956.

OL-medaljer 
 1952:  Guld i firer med styrmand
 1960:  Bronze i firer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Miroslav Koranda

Miroslav Koranda (6. november 1934 - 6. oktober 2008) var en tjekkisk roer fra Prag, olympisk guldvinder og dobbelt europamester.

Koranda vandt (som makker til Karel Mejta, Jiří Havlis, Jan Jindra og Stanislav Lusk) guld for Tjekkoslovakiet i firer med styrmand ved OL 1952 i Helsinki. Han var bådens styrmand. Tjekkoslovakerne vandt finalen foran Schweiz og USA, der sikrede sig sølv- og bronzemedaljerne. Fire år senere, ved OL 1956 i Helsinki var han styrmand i tjekkoslovakernes otter, der dog ikke nåede finalen.

Koranda vandt desuden en EM-guldmedalje i firer med styrmand i 1953 og en guldmedalje i otter i 1956.

OL-medaljer 
 1952:  Guld i firer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Personer fra Prag
Warren Westlund

Warren DeHaven Westlund (20. august 1926 - 13. februar 1992) var en amerikansk roer og olympisk guldvinder, født i Olympia, Washington.

Westlund var en del af den amerikanske firer med styrmand, der vandt guld ved OL 1948 i London. Bådens øvrige besætning var Bob Martin, Bob Will, Gordy Giovanelli og styrmand Allen Morgan. Amerikanerne sikrede sig guldmedaljen foran Schweiz og Danmark, der fik henholdsvis sølv og bronze. Det var det eneste OL Westlund deltog i, og det var desuden eneste gang USA vandt guld i denne disciplin, der blev fjernet fra OL-programmet efter OL 1992 i Barcelona.

OL-medaljer 
 1948:  Guld i firer med styrmand

Referencer

Eksterne henvisninger 

Roere fra USA
Personer fra Washington
Bob Martin (roer)

Robert Doud "Bob" Martin (19. juni 1925 - 18. oktober 2012) var en amerikansk roer og olympisk guldvinder, født i Tacoma, Washington.

Martin var en del af den amerikanske firer med styrmand, der vandt guld ved OL 1948 i London. Bådens øvrige besætning var Warren Westlund, Bob Will, Gordy Giovanelli og styrmand Allen Morgan. Amerikanerne sikrede sig guldmedaljen foran Schweiz og Danmark, der fik henholdsvis sølv og bronze. Det var det eneste OL Martin deltog i, og det var desuden eneste gang USA vandt guld i denne disciplin, der blev fjernet fra OL-programmet efter OL 1992 i Barcelona.

OL-medaljer 
 1948:  Guld i firer med styrmand

Referencer

Eksterne henvisninger 

Roere fra USA
Personer fra Tacoma
Bob Will

Robert Ide "Bob" Will (født 20. april 1925 i Seattle, Washington, USA, død 14. oktober 2019) var en amerikansk roer og olympisk guldvinder.

Will var en del af den amerikanske firer med styrmand, der vandt guld ved OL 1948 i London. Bådens øvrige besætning var Warren Westlund, Bob Martin, Gordy Giovanelli og styrmand Allen Morgan. Amerikanerne sikrede sig guldmedaljen foran Schweiz og Danmark, der fik henholdsvis sølv og bronze. Det var det eneste OL Will deltog i, og det var desuden eneste gang USA vandt guld i denne disciplin, der blev fjernet fra OL-programmet efter OL 1992 i Barcelona.

OL-medaljer 
 1948:  Guld i firer med styrmand

Referencer

Eksterne henvisninger 

Roere fra USA
Personer fra Seattle
Gordy Giovanelli

Gordon Stephen "Gordy" Giovanelli (født 11. april 1925 i Everett, Washington, USA, død 21. december 2022) var en amerikansk roer og olympisk guldvinder.

Giovanelli var en del af den amerikanske firer med styrmand, der vandt guld ved OL 1948 i London. Bådens øvrige besætning var Warren Westlund, Bob Martin, Bob Will og styrmand Allen Morgan. Amerikanerne sikrede sig guldmedaljen foran Schweiz og Danmark, der fik henholdsvis sølv og bronze. Det var det eneste OL Giovanelli deltog i, og det var desuden eneste gang USA vandt guld i denne disciplin, der blev fjernet fra OL-programmet efter OL 1992 i Barcelona.

OL-medaljer 
 1948:  Guld i firer med styrmand

Referencer

Eksterne henvisninger 

Roere fra USA
Personer fra Washington
Allen Morgan

Allen Jerome Morgan (16. juli 1925 - 12. september 2011) var en amerikansk roer og olympisk guldvinder, født i Seattle.

Morgan var styrmanden i den amerikanske firer med styrmand, der vandt guld ved OL 1948 i London. Bådens roere var Warren Westlund, Bob Martin, Bob Will og Gordy Giovanelli. Amerikanerne sikrede sig guldmedaljen foran Schweiz og Danmark, der fik henholdsvis sølv og bronze. Det var det eneste OL Morgan deltog i, og det var desuden eneste gang USA vandt guld i denne disciplin, der blev fjernet fra OL-programmet efter OL 1992 i Barcelona.

OL-medaljer 
 1948:  Guld i firer med styrmand

Referencer

Eksterne henvisninger 

Roere fra USA
Personer fra Seattle
Walter Volle

Walter Volle (født 18. september 1913 i Mannheim, død 27. oktober 2002) var en tysk roer og olympisk guldvinder.

Volle roede for Ludwigshafener RV og blev tysk mester i firer med styrmand i 1936 i en båd med roere fra Ludwigshafen og MRV Amicitia fra Mannheim. Denne båd deltog også i OL 1936 i Berlin. Båden vandt da også sit indledende heat i ny olympisk rekordtid, og i finalen vandt de ligeledes sikkert, efter at den schweiziske båd havde ført første halvdel af løbet; Schweiz fik sølv og Frankrig bronze. Den tyske båds øvrige besætning var Hans Maier, Ernst Gaber, Paul Söllner og styrmand Fritz Bauer.

Senere skiftede Volle til otteren og blev tysk mester i denne båd i 1937 og 1938. Han vandt desuden EM-sølv i båden i 1937 og EM-guld i samme disciplin i 1938. Han blev tysk mester i firer uden styrmand i 1942 og 1947.

Volle indstillede sin karriere i 1958 og kastede sig derpå over trænergerningen. Han blev cheftræner i Berlin Roklub og stod som sådan bag elleve vesttyske mesterskaber til roere i forskellige klasser. Hans elever vandt i firer med styrmand  ved det første verdensmesterskab i 1962 og fulgte op med en EM-titel året efter, inden de satte kronen på værket med OL-guld i 1964.

OL-medaljer 
 1936:  Guld i firer med styrmand

Referencer

Eksterne henvisninger 

Roere fra Tyskland
Personer fra Mannheim
Deltagere for Tyskland ved sommer-OL 1936
Olympiske mestre fra Tyskland
Paul Söllner

Paul Söllner (født 5. juni 1911 i Davos, Schweiz, død 8. april 1991 i Murnau am Staffelsee) var en tysk roer og olympisk guldvinder.

Söllner var en del af den tyske firer med styrmand, der efter at have vundet det tyske mesterskab i 1936 stillede op ved OL 1936 i Berlin. Her vandt tyskerne deres indledende heat i ny olympisk rekordtid, og i finalen vandt de ligeledes sikkert, efter at den schweiziske båd havde ført første halvdel af løbet; Schweiz fik sølv og Frankrig bronze. Den tyske båds øvrige besætning var Walter Volle, Ernst Gaber, Hans Maier og styrmand Fritz Bauer.

Han gik ind i hæren i midten af 1930'erne og blev officer i 1937. Han var således en del af Wehrmacht under anden verdenskrig. I 1960'erne var han leder af den vesttyske hærs sportsskole i Sonthofen (1961-1967), og han var med i organisationskomiteen til OL 1972 i München.

OL-medaljer 
 1936:  Guld i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1936
Olympiske mestre fra Tyskland
Fritz Bauer

Fritz Bauer (født 23. juni 1906 i Breslau, død 19. september 1992 i Mannheim) var en tysk roer og olympisk guldvinder.

Bauer, der var styrmanden, stillede op for MRV Amicitia i Mannheim. Han var med i den tyske otter ved OL 1928 i Amsterdam, hvor tyskerne nåede kvartfinalen, hvor de blev besejret af den britiske båd, der senere vandt sølv.

Ved OL 1932 i Los Angeles var han igen med i otteren, der denne gang blev elimineret i opsamlingsheatet.

Han var med i Amicitia-båden (med et par roere fra Ludwigshafen), der deltog i OL 1936 i Berlin og vandt sit indledende heat i ny olympisk rekordtid. I finalen vandt de ligeledes sikkert, efter at den schweiziske båd havde ført første halvdel af løbet; Schweiz fik sølv og Frankrig bronze. Den tyske båds øvrige besætning var Walter Volle, Ernst Gaber, Paul Söllner og Hans Maier.

Bauer var med til at vinde i alt otte tyske mesterskaber, det sidste i 1947. Han var manufakturhandler af profession.

OL-medaljer 
 1936:  Guld i firer med styrmand

Referencer

Eksterne henvisninger 

Roere fra Tyskland
Personer fra Breslau
Deltagere for Tyskland ved sommer-OL 1928
Deltagere for Tyskland ved sommer-OL 1932
Deltagere for Tyskland ved sommer-OL 1936
Olympiske mestre fra Tyskland
Hans Eller

Hans Eller (født 14. august 1910 i Danzig, død 4. april 1943) var en tysk roer og olympisk guldvinder.

Eller roede for Berlin Roklub og var med til at blive toer ved de tyske mesterskaber i 1930. Han var en del af den tyske firer med styrmand, der deltog i OL 1932 i Los Angeles sammen med Horst Hoeck, Walter Meyer, Joachim Spremberg og styrmand Carlheinz Neumann. Tyskerne kom akkurat i finalen efter andenpladser i indledende heat og i opsamlingsheatet. Finalen blev et tæt løb mellem tyskerne og italienerne, men til sidst sejrede tyskerne med blot 0,2 sekund foran italienerne, mens Polen vandt bronze.

I 1934 var han med i en otter, der vandt bronze ved de tyske mesterskaber.

Eller var løjtnant i den tyske Wehrmacht og kæmpede på østfronten under 2. verdenskrig. Her blev taget til fange af sovjetiske styrker og sat i krigsfangelejr, hvor han døde i 1943, 32 år gammel.

OL-medaljer 
 1932:  Guld i firer med styrmand

Referencer

Eksterne henvisninger 

Roere fra Tyskland
Personer fra Gdansk
Deltagere for Tyskland ved sommer-OL 1932
Olympiske mestre fra Tyskland
Horst Hoeck

Horst Hoeck (født 19. maj 1904 i Berlin, død 12. april 1969 smst.) var en tysk roer og olympisk guldvinder.

Hoeck stillede op for Berlin Roklub og blev tysk mester i otter i 1926]] samt sammen med Gerhard Voigt i dobbeltsculler i 1928. Dobbeltsculleren kom derpå med til OL samme år i Amsterdam, hvor de nåede kvartfinalen. I 1931 var han med til at blive tysk mester i firer med styrmand.

Sammen med resten af den tyske firer med styrmand (Hans Eller, Walter Meyer, Joachim Spremberg og styrmand Carlheinz Neumann) blev han udtaget til  OL 1932 i Los Angeles.  Tyskerne kom akkurat i finalen efter andenpladser i indledende heat og i opsamlingsheatet. Finalen blev et tæt løb mellem tyskerne og italienerne, men til sidst sejrede tyskerne med blot 0,2 sekund foran italienerne, mens Polen vandt bronze.

Hoeck var forretningsmand og rejste i Sydamerika i 1929-30. Efter anden verdenskrigs afslutning blev han af den sovjetiske besættelsesmagt kommissioneret til at lede føde- og drikkevaresektoren i Østberlin, hvilket han nægtede med politisk uheldige kommentarer. Dette førte til hans arrestation, og han blev truet med en skueretssag. Han forsøgte at flygte fra fængslet, hvilket resulterede i, at han kom alvorligt til skade, og han kom derpå på hospital. Her lykkedes det hans hustru, Ingrid, at befri ham med en vestberlinsk ambulance, så de kom til Vestberlin.

Efter sin fars død i midten af 1930'erne havde Horst Hoeck overtaget familiefirmaet, der fremstillede og solgte spiritus. Fabrikken slap gennem krigen uden alvorlige skader, og Hoeck drev firmaet videre til kort før sin død. Den restaurant, der indgik i virksomheden, eksisterer stadig og ligger i et område, der har indgået i flere film- og tv-produktioner.

I 2015, næsten halvtreds år efter hans død, blev Hoecks OL-guldmedalje fundet i en boks i en daginstitution. Hoeck havde boet i bygningen i tiden efter anden verdenskrig, hvor medaljen åbenbart var blevet glemt ved hans flugt.

OL-medaljer 
 1932:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1928
Deltagere for Tyskland ved sommer-OL 1932
Olympiske mestre fra Tyskland
Joachim Spremberg

Joachim Spremberg (født 3. november 1908 i Berlin, død 16. juli 1975 smst.) var en tysk roer og olympisk guldvinder.

Joachim Spremberg var søn af Richard Spremberg, der havde været eliteroer, og sønnen roede for Berlin Roklub, hvor han var med til at blive toer ved de tyske mesterskaber i firer med styrmand i 1930 samt etter i 1931.

Sammen med resten af den tyske firer med styrmand (Hans Eller, Walter Meyer, Horst Hoeck og styrmand Carlheinz Neumann) blev han udtaget til OL 1932 i Los Angeles. Tyskerne kom akkurat i finalen efter andenpladser i indledende heat og i opsamlingsheatet. Finalen blev et tæt løb mellem tyskerne og italienerne, men til sidst sejrede tyskerne med blot 0,2 sekund foran italienerne, mens Polen vandt bronze.

Spremberg blev også tysk mester i denne båd i 1933 og 1934.

OL-medaljer 
 1932:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1932
Olympiske mestre fra Tyskland
Carlheinz Neumann

Carlheinz Neumann (27. november 1905 i Berlin, død 19. maj 1983 smst.) var en tysk roer og olympisk guldvinder.

Neumann var styrmand i forskellige både i Berlin Roklub. 

Han var med i den tyske firer med styrmand, som blev roet af Hans Eller, Walter Meyer, Joachim Spremberg og Horst Hoeck, der blev udtaget til OL 1932 i Los Angeles. Tyskerne kom akkurat i finalen efter andenpladser i indledende heat og i opsamlingsheatet. Finalen blev et tæt løb mellem tyskerne og italienerne, men til sidst sejrede tyskerne med blot 0,2 sekund foran italienerne, mens Polen vandt bronze.

Neumann var også med til at blive tysk mester i fireren med styrmand i 1933, og senere skiftede han til otter. Her blev han tysk mester i 1937 og 1938. Han fortsatte meget længe med roning og vandt sin sidste tyske mesterskabsmedalje i 1955, hvor han blev nummer tre i firer med styrmand.

OL-medaljer 
 1932:  Guld i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1932
Olympiske mestre fra Tyskland
Valerio Perentin

Valerio Perentin (født 12. juli 1909 i Izola, død 7. januar 1998) var en italiensk roer, olympisk guldvinder og firedobbelt europamester.

Perentins aktive rokarriere var koncentreret om firer med styrmand, som han opnåede alle sine store resultater i.

Hans første store internationale resultat kom ved OL 1928 i Amsterdam, hvor han sammen med Giliante D'Este, Nicolò Vittori, Giovanni Delise og styrmand Renato Petronio roede firer med styrmand. Efter i første runde at have roet alene, besejrede italienerne i anden runde det tyske hold meget klart, og efter at tyskerne havde klaret sig gennem opsamlingsheatet, mødtes de to både igen i kvartfinalen. Her vandt italienerne igen, dog knap så overlegent. I semifinalen besejrede italienerne schweizerne i ny olympisk rekordtid, hvorpå Schweiz besejrede Polen i en kamp om at møde italienerne i finalen. Her vandt Schweiz, og i finalen sejrede italienerne klart, måske som følge af muligheden for at hvile, mens Schweiz og Polen kæmpede. Resultatet blev derfor, at Italien vandt guld, Schweiz sølv og Polen bronze. 

Vittori og Petronio var med i båden ved alle de lejligheder, hvor Perentin vandt internationale medaljer. Næste store resultat for dem kom ved EM i 1929, hvor de vandt guld, mens det blev til sølv i 1930 og igen guld i 1932, 1933 og 1934 samt bronze i 1935. 

Ved OL 1936 i Berlin blev italienerne nummer to i indledende heat og nummer tre i opsamlingsheatet og var derfor ude af turneringen.

Efter afslutningen af sin aktive karriere fungerede Perentin som træner fra 1938 til 1959 i Posillipo-roklubben. Han var desuden de sidste fire år træner hos luftvåbenets akademi.

OL-medaljer 
 1928:  Guld i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1928
Deltagere for Italien ved sommer-OL 1936
Olympiske mestre fra Italien
Nicolò Vittori

Nicolò Vittori (født 13. marts 1909 i Izola, død 26. maj 1988) var en italiensk roer, olympisk guldvinder og firedobbelt europamester.

Vittoris rokarriere var koncentreret om firer med styrmand, som han opnåede alle sine store resultater i.

Hans første store internationale resultat kom ved OL 1928 i Amsterdam, hvor han sammen med Giliante D'Este, Valerio Perentin, Giovanni Delise og styrmand Renato Petronio roede firer med styrmand. Efter i første runde at have roet alene besejrede italienerne i anden runde det tyske hold meget klart, og efter at tyskerne havde klaret sig gennem opsamlingsheatet mødtes de to både igen i kvartfinalen. Her vandt italienerne igen, dog knap så overlegent. I semifinalen besejrede italienerne schweizerne i ny olympisk rekordtid, hvorpå Schweiz besejrede Polen i en kamp om at møde italienerne i finalen. Her vandt Schweiz, og i finalen sejrede italienerne klart, måske som følge af muligheden for at hvile, mens Schweiz og Polen kæmpede. Resultatet blev derfor, at Italien vandt guld, Schweiz sølv og Polen bronze. 

Perentin og Petronio var med i båden ved alle de lejligheder, hvor Vittori vandt internationale medaljer. Næste store resultat for dem kom ved EM i 1929, hvor de vandt guld, mens det blev til sølv i 1930 og igen guld i 1932, 1933 og 1934 samt bronze i 1935. 

Ved OL 1936 i Berlin blev italienerne nummer to i indledende heat og nummer tre i opsamlingsheatet og var derfor ude af turneringen.

OL-medaljer 
 1928:  Guld i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1928
Deltagere for Italien ved sommer-OL 1936
Olympiske mestre fra Italien